ඉතාමත් අලංකා ලෙස මේ භූමිය එදා ජෝන් ප්‍රේෂර් මහතා විසින් සකස් කර තිබූ අතර මේ තානායමට එදා ඉහළ පෙළේ රාජ්‍ය තාන්ත්‍රිකයන් පැමිණි බව ඉතිහාසයේ සඳහන් කරයි.එදා ජෝන් ප්‍රෙෂර් මහතා ගම්පහ නගරය අලංකාර ලෙස නිර්මාණය කිරීමට සැලැසුම් කළ බව පෙනී යන අතර තානායම් භූමියේ තිබූ අලංකාර බව පසුගිය වකවානුව තුළ විනාශ කැර ඇත.මේ හේතුව වී ඇත්තේ නගර සභාව පාලනය කළ ඇතැම් බලධාරීන් මේ භූමියේ තිබූ කොස් ගස් පවා කපා දමමින් ව්‍යාපාරික ස්ථාන ආරම්භ කර තිබේ.ඉවක් බවක් නැතිව නගරයේ ඉදිකැර ඇති ව්‍යාපාරික ස්ථාන නගරයේ අලංකාරය විනාශ කර ඇත.ජෝන් ප්‍රෙෂර් ඒජන්තවරයා එදා ගම්පහ වතුරමල හන්දියේ (ගෑස්පහ) ලාම්පු සවිකැර තිබූ අතර ගම්පහ මාළු කඩයට යන මාර්ගයේ එදා ප්‍රේෂර් ඒජන්තවරයා විසින් ගම්පහට විදුලිය ලබාදීම සඳහා තාප විදුලි පොළක් පිහිටුවා තිබේ.අද මේ විදුලිපොළ තිබූ ස්ථානයේ මහජන වැසිකිළියක් හා මස්කඩ පවත්වාගෙන යනු ලැබේ.එදා තිබූ තාප විදුලි පොළේ තාප විදුලි මෝල හා (ගෑස්පහ) ලාම්පු කණු අද දක්නට නැත..